CELEX: 32019H0429(01)
Language: sl
Date: 2018-10-10 00:00:00
Title: Priporočilo št. H2 z dne 10. oktobra 2018 o vključitvi elementov za potrditev pristnosti v prenosne dokumente, ki jih izda nosilec države članice in ki potrjujejo položaj neke osebe za namen uporabe uredb (ES) št. 883/2004 in (ES) št. 987/2009 Evropskega parlamenta in Sveta (Besedilo velja za EGP in Švico.)

29.4.2019   
            
            
               SL
            
            
               Uradni list Evropske unije
            
            
               C 147/6
            
         
      PRIPOROČILO št. H2
      z dne 10. oktobra 2018
      o vključitvi elementov za potrditev pristnosti v prenosne dokumente, ki jih izda nosilec države članice in ki potrjujejo položaj neke osebe za namen uporabe uredb (ES) št. 883/2004 in (ES) št. 987/2009 Evropskega parlamenta in Sveta
      (Besedilo velja za EGP in Švico)
      (2019/C 147/05)
      UPRAVNA KOMISIJA ZA KOORDINACIJO SISTEMOV SOCIALNE VARNOSTI –
      ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z uporabo ali razlago, ki izhajajo iz določb te uredbe in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
      ob upoštevanju člena 5 Uredbe (ES) št. 987/2009 glede pravne vrednosti dokumentov in dokazil, ki potrjujejo položaj neke osebe,
      v skladu s pogoji iz člena 71(2) Uredbe (ES) št. 883/2004,
      ob upoštevanju naslednjega:
      
                  (1)
               
               
                  V skladu s členom 5 Uredbe (ES) št. 987/2009 so dokumenti, ki jih izda nosilec države članice in ki potrjujejo položaj neke osebe za namen uporabe uredb (ES) št. 883/2004 in (ES) št. 987/2009, za nosilca druge države članice sprejemljivi, dokler jih država članica, v kateri so bili ti dokumenti izdelani, ne umakne ali razglasi za neveljavne.
               
            
                  (2)
               
               
                  Upravna komisija določi strukturo in vsebino prenosnih dokumentov, ki jih v ta namen uporabljajo vse države članice.
               
            
                  (3)
               
               
                  Za pravilno uporabo pravil o koordinaciji je pomembno, da imajo ti dokumenti strožje elemente za potrditev pristnosti.
               
            
                  (4)
               
               
                  Upravna komisija je sprejela Priporočilo št. A1 o izdaji potrdila iz člena 19(2) Uredbe (ES) št. 987/2009 Evropskega parlamenta in Sveta (3), v katerem so predlagani ukrepi za preprečevanje ponarejanja prenosnega dokumenta A1.
               
            
                  (5)
               
               
                  Priporočljivo je, da se ukrepi za preprečevanje ponarejanja, sprejeti v Priporočilu št. A1 v zvezi s prenosnim dokumentom A1, uporabljajo tudi za druge prenosne dokumente, ki se izdajo osebam in potrjujejo njihov pravni položaj za namen uporabe uredb (ES) št. 883/2004 in (ES) št. 987/2009.
               
            
                  (6)
               
               
                  Države članice se lahko odločijo, da tega priporočila ne uporabljajo v zvezi s prenosnimi dokumenti, ki ne potrjujejo pravnega položaja oseb in katerih glavni namen je posredovanje informacij med pristojnim nosilcem in zadevno osebo, zlasti prenosnima dokumentoma P1 in U3.
               
            
                  (7)
               
               
                  Evropska kartica zdravstvenega zavarovanja, ki ima posebne značilnosti, podrobno opisane v Sklepu št. S1 z dne 12. junija 2009 o evropski kartici zdravstvenega zavarovanja (4) in Sklepu št. S2 z dne 12. junija 2009 o tehničnih specifikacijah evropske kartice zdravstvenega zavarovanja (5), je izključena iz področja uporabe tega priporočila –
               
            PRISTOJNIM SLUŽBAM IN NOSILCEM PRIPOROČA NASLEDNJE:
      
                  1.
               
               
                  Da bi preprečili ponarejanje prenosnih dokumentov, ki jih izda nosilec države članice osebi in ki potrjujejo njen položaj za namen uporabe uredb (ES) št. 883/2004 in (ES) št. 987/2009, je priporočljivo, da se v te dokumente vključijo elementi za potrditev pristnosti, in sicer:
                  
                              (a)
                           
                           
                              kadar se prenosni dokumenti izdajo ročno, bi morali biti ročno podpisani in ožigosani, listi pa natisnjeni obojestransko. Listi bi morali biti speti tako, da jih ni mogoče zlahka ločiti. To je mogoče zagotoviti na primer tako, da se listi prepognejo v zgornjem levem kotu, nato pa se ta kot spne in ožigosa na zadnji strani;
                           
                        
                              (b)
                           
                           
                              kadar se prenosni dokumenti izdajo v elektronski obliki, bi morali imeti na vsaki strani serijsko ali identifikacijsko številko. V tem primeru ročno podpisovanje in žigosanje ni potrebno.
                           
                        
            
                  2.
               
               
                  Poleg tega je priporočljivo, da se vsak izdani prenosni dokument vpiše v evidenco tako, da lahko nosilec, ki je izdal dokument, enostavno in hitro preveri njegovo pristnost.
               
            
                  3.
               
               
                  Države članice Upravno komisijo obvestijo, na kakšne načine njihovi nosilci izdajajo prenosne dokumente, ki spadajo na področje uporabe tega priporočila. Delegacije v Upravni komisiji te informacije posredujejo zadevnim nosilcem.
               
            
                  4.
               
               
                  To priporočilo se objavi v Uradnem listu Evropske unije. Veljati začne prvi dan meseca, ki sledi trem koledarskim mesecem po objavi.
               
            
         
            
               Predsednik Upravne komisije
            
            Bernhard SPIEGEL
         
      
      
         (1)  UL L 166, 30.4.2004, str. 1.
      
         (2)  UL L 284, 30.10.2009, str. 1.
      
         (3)  UL C 183, 29.5.2018, str. 5.
      
         (4)  UL C 106, 24.4.2010, str. 23.
      
         (5)  UL C 106, 24.4.2010, str. 26.